81 



hvilke Landet er bakket, medens Skoven lige bagved selve 

 Strandbredden er flad og forkrøblet i Væxten, saa at det 

 ganske har Udseende af, at dette Stykke Strandbred er 

 dannet af en gammel hensmuldret Lavastrøm fra Klabat- 

 Vulkanen, især da Strandbredden hiinsides hver af de to smaa 

 Floder bestaaer af hvidt Sand. I det løse Sand ovenfor 

 Høivandsmærkerne seer man talrige Huller fire til fem 

 Fod i Tvermaal; i disse og rundt om dem finder man 

 Maleoernes Æg skjulte i en Dybde af een eller to Fod. 

 Undertiden er der kun et eller to, i andre Tilfælde hele 

 syv eller otte i samme Hul, men stedse ere de anbragte 

 i en Afstand af 6 til 8 Tommer fra hinanden, og hvert 

 Æg er lagt af sin Fugl. Fra en Afstand ofte af 10 til 

 15 (engelske) Miil komme Maleoerne parviis ned til 

 Stranden og efter at have valgt enten et nyt Sted eller 

 et gammelt Hul give de sig skifteviis ifærd med at skrabe, 

 idet de under Arbeidet kaste formelig en Sand-Fontaine 

 i Veiret, hvad jeg flere Gange havde den Fornøielse at 

 være Vidne til. Naar de have naaet en tilstrækkelig 

 Dybde, lægger Hunnen sit Æg, fylder Hullet til med Sand, 

 og vender derpaa atter med sin Mage tilbage til Skoven. 

 Naar tretten Dage ere gaaede, kommer (efter de Indfødtes 

 Sigende) det samme Par tilbage og Hunnen lægger da sit 

 andet Æg. Denne Fortælling synes at støtte sig til en 

 nedarvet Tradition, og grunder sig maaskee oprindelig 

 paa en Iagttagelse af en saaret eller paa anden Maade 

 særlig kjendelig Fugl; men jeg skulde troe , at den ikke 

 er langt fra Sandheden; thi hos Hunner, som jeg skød, 

 inden de havde faaet deres Æg lagt, opfyldte dette fuld- 

 stændig hele Underlivet og klemte Tarmene saaledes 

 sammen, at det syntes umuligt, at noget kunde passere 

 gjennem dem, og Æggestokken indeholdt otte til ti Æg 



6 



